google/wiki40b huggingface dataset:
गुलदाउदी

परिचय

गुलदाउदी संसार के सबसे प्रसिद्ध एवं शरद ऋतु में फूलनेवाले पौधों में से है। यह चीन का देशज है, जहाँ से यह यूरोप में भेजा गया। सन्‌ 1780 में फ्रांस के एक महाशय सेल्स (Cels) ने इंग्लैंड के विश्वविख्यात उपवन क्यू (Kew) में इसे सबसे पहले उत्पन्न किया। इसके उपरांत, अपने सुंदर तथा मोहक रूप के कारण और इसके फूलों में कीटनाशक पदार्थ, अर्थात पाईथ्रोम (pyrethrum) होने के कारण गुलदाउदी का प्रसार बहुत ही विस्तृत हो गया। इस समय इसकी लगभग 150 जातियाँ हैं जो यूरोप, अमरीका, अफ्रीका तथा एशिया महाद्वीपों में मुख्य रूप से पाई जाती हैं। इनमें से उपवनों में उगाई जानेवाली गुलदाउदी को क्राइसैंथिमस इंडिकम (Chrysanthemum indicum Linn) कहते हैं।
गुलदाउदी का पौधा शाक (herbs) की श्रेणी में आता है। इसकी जड़ें मुख्यतया प्रधान मूल, शाखादार और रेशेदार होती हैं। तना कोमल, सीधा तथा कभी कभी रोएँदार होता है। पत्तियाँ एकांतर (alternate) सम, पालिवत्‌ होती हैं, परंतु उनकी कोर कटी तथा विभाजित होती हैं। पुष्पों के संग्रहीत होने के कारण पुष्पक्रम (inflorescence) एक मुंडक (capitulum) या शीर्ष (head) होता है। पूर्ण पुष्पक्रम पौधे के शिखर पर एक लंबे डंठल के ऊपर स्थित रहता है। इस डंठल के निचले भाग से और भी पुष्पक्रम निकलते हैं, जो सामूहिक रूप से एक समशिख (corymb) बना देते हैं, जो विषमयुग्मीय और रश्मीय (rayed) होता है। रश्मिपुष्प मादा और एकक्रमिक होते हैं तथा उनकी जिह्विका फैली हुई, सफेद पीली, नीली अथवा गुलाबी होती है। बिंबपुष्प द्विलिंगी तथा नलिकावत्‌ होते हैं। इनका दलचक्र युक्तदल होता है और ऊपर जाकर चार या पाँच भागों में विभाजित हो जाता है। निचक्रीय निपत्र (involucral bract) सटे हुए एवं बहुक्रमिक होते हैं। भीतरी निपत्र रसदार सिरेवाले एवं बाहरी छोटे और प्राय: नसदार रंगीन किनारे वाले होते हैं। परागकोष का निचला भाग गोल होता है। गुलदाउदी में एकीन (achene) प्रकार के फल बनते हैं। ये अर्धवृत्ताकार, कोणीय, पंखदार, होते हैं। बाह्यदलरोम (pappus) छोटे अथवा अनुपस्थित होते हैं।
गुलदाउदी मुख्यत: वर्धीप्रचारण (vegetative propagation) अथवा बीजांकुर द्वारा उगाई जाती है। चौथाई इंच चलनी द्वारा छाने हुए, लगभग बराबर भागवाले दोमट, सड़ी हुई पत्तियों तथा बालू और थोड़ी सी राख के मिश्रण में गुलदाउदी की अच्छी वृद्धि होती है। गमले में इस मिश्रण को खूब दबा दबाकर भरने के बाद पानी देते हैं तथा लगभग एक घंटे बाद कलमें लगाते हैं। सबसे उत्तम कलमें सीधे जड़ों से निकलने वाले छोटे छोटे तनों से मिलती हैं। इनके न मिलने पर मुख्य तने के किसी अन्य भाग से कलमें ली जाती हैं।
सुंदरता के साथ साथ गुलदाउदी की कुछ जातियों के फूल कीटनाशक गुणवाले होते हैं। सबसे पहले ईरान में क्राइसैंथिमम कॉक्सिनियम (C. coccineum) तथा क्राइसैंथिमम मार्शलाई (C. marschalli) के फूल कीटनाशक रूप में प्रयुक्त हुए। सन्‌ 1840 के आसपास क्राइसैंथिमम सिनेरेरिईफोलियम (C. Cinerariaefolium) डलमैशिया। यूगोस्लाविया में उत्पन्न की गई और धीरे धीरे इसने ईरानी जातियों से ज्यादा ख्याति प्राप्त कर ली। व्यापारिक स्तर पर गुलदाउदी की खेती ईरान, अल्जीरिया, आस्ट्रेलिया, ब्राजील, स्विट्जरलैंड तथा भारत में की जाती है।
पोस्ट आफिस बॉक्स (विद्युत)

पोस्ट आफिस बक्स (Post Office Box), ह्वीटस्टोन सेतु (Wheatstone bridge) का एक रूप है। यह पहले डाकखाने में तारों का प्रतिरोध ज्ञात करने में प्रयुक्त होता था, इसी कारण उसका नाम 'पोस्ट आफिस बक्स' पड़ गया।
प्रतिरोध मापन के कई ढंग प्रयोग में लाए जाते हैं। किंतु अधिकांश ढंग ह्वीटस्टोन सेतु (Wheatstone bridge) के सिद्धांत पर ही आधारित हैं। इसमें चार प्रतिरोधक लगे रहते हैं जिनमें से तीन ज्ञात रहते हैं और चौथे को निकालना रहता है। दो प्रतिरोधक एक श्रेणी में और शेष दोनों को एक दूसरी श्रेणी में जोड़कर दोनों श्रेणियों को समांतर क्रम में जोड़ दिया जाता है। इसमें एक धारामापी और बैटरी रहते हैं। एक विसर्पी (खिसकनेवाली) कुंजी द्वारा धारामापी का एक ऐसा स्पर्श बिंदु ज्ञात करते हैं जिससे कुंजी का स्पर्श हो जाने पर गैलवैनोमीटर में कोई विक्षेप नहीं होता, अर्थात् उसमें कोई धारा प्रवाहित नहीं होती। ऐसी दशा में उस बिंदु को शून्यविक्षेप स्थिति (null point) कहते हैं और व्हीटस्टोन सेतु संतुलित कहलाता है। यदि तीन प्रतिरोधकों के मान ज्ञात हों तो चौथे के मान का ज्ञात कर सकते हैं।
प्रत्येक निष्पत्ति भुजाओं में १०,१०० और १००० ओम के प्रतिरोधक श्रेणीक्रम में जुड़े रहते हैं। तीसरी भुजा में १ ओम से लेकर ४००० ओम तक के प्रतिरोधक श्रेणीक्रम में लगे रहते हैं। प्रतिरोधक बाहर से जोड़ा जाता है और बैटरी भी बाहर से ही जोड़ी जाती है। गैलवैनोमीटर और बैटरी परिपथों में एक एक कुंजी (plug key) लगी रहती हैं। अज्ञात प्रतिरोधक का मान निकालने के पहले गैलवेनोमीटर तथा बैटरी को जोड़ देते हैं। इसके उपरांत ऊपर की संगत भुजाओं में १०,१० ओम की प्रतिरोध लगाकर, तीसरी भुजा में से कुछ प्रतिरोध लगाते हैं। फिर बैटरी की कुंजी का दबाकर गैलवेनोमीटर वाली कुंजी को दबाते हैं और गैलवेनोमीटर में विपेक्ष देखते हैं। इस प्रयोग को तीसरी भुजा के प्रतिराध को बढ़ाते हुए बार-बार करते हैं। जिस समय तीसरी भुजा में १ ओम का अंतर करने से गैलवैनोमीटर का विक्षेप एक दिशा से दूसरी दिशा में बदल जाए तो समझ लेना चाहिए कि अज्ञात प्रतिरोधक का मान उन्हीं दोनों मानों के बीच में है। फिर ऊपरवाली संगत भुजाओं में क्रमश: १०० ओम १० ओमवाले अवरोध रखकर प्रयोग करते हैं। जिस दशा में दाब कुंजियों के दबाने पर गैलवैनोमीटर में कोई विक्षेप न हों उस समय सेतु संतुलित होता है और चौथे प्रतिरोध का मान सूत्र से निकाल लेते हैं।
व्हीटस्टोन (Wheatstone) सेतु के सिद्धांत पर बने हुए अन्य प्रतिरोधमापी यंत्रों में से कुछ निम्नलिखित हैं :
(१) मीटर सेतु (Meter bridge),
(२) कैरीफास्टर सेतु; (Careyfoster bridge)
(३) कैलेंडर-ग्रिफिथ्स सेतु, (Calender Griffiths bridge)
अल्वा म्यर्दल

अल्वा रेइमेर म्यर्दल (३१ जनवरी १९०२ - १ फ़रवरी १९८६) एक स्वीडिश समाजशास्त्री और राजनीतिज्ञ थीं। वह १९८२ में नोबेल शांति पुरस्कार मिला। इन्होंने १९२४ में गुन्नार म्यर्दल से शादी की।
उप्साला में जन्मी अल्वा १९३० के दशक में पहली बार लोगों की निगाह में आईं। अल्वा ने स्वीडन कल्याणकारी राज्य के निर्माण में अहम भूमिका अदा की थी। अपने पति गुन्नार म्यर्दल के साथ मिलकर १९३४ में जनसंख्या से जुड़े सवाल पर 'Crisis in the Population Question' नामक किताब लिखी, जिसमें लोगों के व्यक्तिगत उत्थान के लिए सामाजिक सुधार पर जोर दिया गया था। इन्हें वर्ष १९८१ में इनके पति गुन्नार म्यर्दल के साथ जवाहर लाल नेहरू पुरस्कार प्रदान किया गया।
बाराहा, सगरमाथा

बाराहा, सगरमाथा नेपालके पुर्वांचल विकास क्षेत्रके सगरमाथा अंचलके उदयपुर जिलाकी एक गाँव विकास समिति है।
आगला

आगला यह आगरी समाजका संस्थापक था, 
इनकेही नाम से शुद्ध क्षत्रिय समाज को आगरी समाज नाम पडा.
बिरबाहा हाँसदा

प्रारंभिक जीवन

उनका जन्म भारत के पश्चिम बंगाल के झाड़ग्राम जिला के बिनपुर थाना के आंकरो गाँव में हुआ था। उनके दिवंगत पिता नरेन हांसदा, झारखंड पार्टी राजनीतिक पार्टी के संस्थापक हैं। उनके पिता और माँ इस समूह के बैनर में चुनीबाला हांसदा विधानसभा के सदस्य थे।
उन्होंने घाटशिला कॉलेज में अपनी हायर सेकंडरी पूरी की। उन्होंने भारत के कलकत्ता विश्वविद्यालय से स्नातक किया। उन्होंने कम उम्र में ही संताली सिनेमा को उजागर करते हुए अभिनय करना शुरू कर दिया था।

व्यवसाय

अपने करियर की शुरुआत में, बिरबाहा ने अभिनेत्री और निर्माता प्रेम मार्डी के साथ काम करना शुरू किया। 2008 में, उनकी पहली फिल्म 'आद आलोम आसो आ' थी। इस फिल्म में उनके प्रदर्शन के लिए उन्हें प्रशंसा मिली और पहली बार 'RASCA' पुरस्कार मिला। 'अच्चा ठीक गेया', 'आस ताहे ऐना आमरे', 'आमगे सारी दुलारिया (2012)', 'तड़े सुताम (2013)', 'जुपुर जूली', 'आलोम रेजिना साकम सिन्दूर (2013)', ' मलंग ',' फुलमनी ', जैसी फिल्म में अभिनय किया। और 'आमगे सारी दुलारिया' के लिए सर्वश्रेष्ठ अभिनेत्री का पुरस्कार जीता। फिल्मों में अभिनय के अलावा, उन्होंने कई गीतों और संगीत वीडियो में काम किया है। यह 'ए ना मसला बाहा (2014)', 'ए डगर ना (2014)', 'चाग च   चँदो (2014)', आदि में उल्लेखनीय है।
एहसास (धारावाहिक)

भूखण्ड

यह पारिवारिक कथा नायिका पार्वती के पति निखिल और उनकी दो बहनों की कहानी है जिनके पिता अपने व्यापारिक साथी द्वारा धोखा देने के बाद एक रहस्यमय दुर्घटना में मर गए थे। अब तीन बहनें उस आदमी को नष्ट करने के एक अभियान पर होती हैं जो उन्हें लगता है कि उनके पिता की मृत्यु के लिए ज़िम्मेदार है।
घृणा और विद्रोह के नाटक के बीच, जिसमें एक प्रेम त्रिकोण भी है जब पार्वती और उनकी बहनों में से एक को पता चलता है कि वे एक ही आदमी से प्यार करती हैं। इस धारावाहिक में किरण कुमार, सुधा चन्द्रन, नवनी परिहार, अमिता नाँगिया, पूर्वी जैन, समीर इकबाल पटेल और अरुण गोविल मुख्य भूमिका में थे।
अखिल भारतीय इंजीनियरिंग प्रवेश परीक्षा

अखिल भारतीय इंजीनियरिंग प्रवेश परीक्षा (ए.आई। ई.ई.ई.), भारत में केन्द्रीय माध्यमिक शिक्षा बोर्ड (सी.बी.एस.ई) द्वारा आयोजित एक प्रवेश परीक्षा है। वर्ष 2002 में शुरू हुई इस राष्ट्रीय स्तर प्रतिस्पर्धी परीक्षण का परिणाम विभिन्न स्नातकोत्तर इंजीनियरिंग और वास्तुकला पाठ्यक्रम संस्थानों में दाखिले के लिए प्रयोग किया जाता है, जिनमें 30 प्रतिष्ठित राष्ट्रीय प्रौद्योगिकी संस्थान (एनआईटी) शामिल हैं। परीक्षा अप्रैल के अंतिम रविवार में आयोजित की जाती है और परिणाम मई के अंत में घोषित किया जाता हैं। उम्मीदवारों को राष्ट्रीय एवं राज्यीय स्तर पर अपनी स्तिथि के आधार पर क्रमबद्ध किए जाता है। इस प्रकार, सभी परीक्षारिथियों की एक अखिल-भारत रैंक (ए.आई। आर) और एक राज्य रैंक (एस.आर.) होती है।
बी.आर्क चुनने वाले छात्रों की एक गणित और योग्यता परीक्षा भी होती है। बी.टेक. चुनने वाले छात्रों का भौतिक विज्ञान, गणित और रसायन शास्त्र में परीक्षण होता हैं। परीक्षा की अवधि 3 घंटे है, लेकिन अधिकतम अंक और प्रश्नों की संख्या प्रत्येक वर्ष भिन्न होती है। सभी तीन वर्गों को बराबर महत्व दिया जाता है।
वैर विधानसभा क्षेत्र (राजस्थान)

वैर विधानसभा क्षेत्र राजस्थान का एक विधानसभा क्षेत्र है।
क्रिस्टीना फर्नांडीज डी किर्चनेर

क्रिस्टीना फर्नांडीज डी किर्चनेर (जन्म 19 फरवरी, 1953), एक वकील एवम् राजनेता हैं। वह २००७ से २०१५ तक अर्जेन्टीना की राष्ट्रपति थी।।

राष्ट्रपती चुनाव

किर्चनेर अर्जेटीना में नियुक्त होने वाली पहली महिला राष्ट्रपति हैं। साथ ही विश्व के लोकतांत्रिक सत्ता हस्तांतरण में यह दुर्लभ मौका है, जबकि एक पत्नी अपने पति के उसी शासकीय पद को उसकी जगह ग्रहण करती है।
वर्तमान राष्ट्रपति नेस्टर किर्चनेर की पत्नी क्रिस्टीना को राष्ट्रपति पद के लिए हुए चुनावों में 42.5 फीसदी मत मिले
। उनके निकटतम प्रतिद्वंद्वी पूर्व वित्त मंत्री रोबार्टो लवांगा को केवल 20 प्रतिशत मत ही मिल सके। वोटों के इस अंतर ने दूसरे चरण की मतगणना की जरूरत को समाप्त कर दिया।
दीनार

दीनार : (अरबी دينار) (dīnār) वर्तमान समय में दीनार या दिनार विश्व के अनेक देशों की मुद्राओं का नाम है।
मुसमालनों के आने के बहुत पहले से भारतवर्ष में दीनार चलता था। दीनार नामक सिक्के का प्रचार किसी समय एशिया और यूरोप के बहुत से भागों में था। यह कहीं सोने का, कहीं चाँदी का होता था। हिंदुस्तान की तरह अरब और फारस में भी प्राचीन काल में दीनार नाम का सिक्का प्रचलित था। अरबी फालकी के कोशकारों ने दीनार शब्द को अरबी लिखा है, पर फारस में दीनार का प्रचार बहुत प्राचीन काल में था। इसके अतिरिक्त रोमन (रोमक) लोगों में भी यह सिक्का दिनारियस के नाम से प्रचलित था। धात्वर्थ पर ध्यान देने से भी दीनार शब्द आर्यभाषा ही का प्रतीत होता है। अब प्रश्न यह होता है कि यह सिक्का भारत से फारस, अरब होते हुए रोम में गया अथवा रोम से इधर आया। यदि हरिवंश आदि संस्कृत ग्रंथों की अधिक प्राचीनता स्वीकार की जाय तो दीनार को भारत का मानना पडे़गा।

भारतीय सन्दर्भ में 'दिनार'

'हरिवंश' और 'महावीरचरित्' में दीनार का स्पष्ट उल्लेख है। साँची में बौद्ध स्तूप का जो बड़ा खंडहर है उसके पूर्वद्वार पर सम्राट् चंद्रगुप्त का एक लेख है। उस लेख में 'दीनार' शब्द आया है। अमरकोश में भी दीनार शब्द मौजूद है और निष्क के बरबर अर्थात् दो तोले का माना गया है। रघुनंदन के मत से दीनार ३२ रत्ती सोने का होता था। अकबर के समय में जो दीनार नाम का सोने का सिक्का जारी था उसका मान एक मिसकाल अर्थात् आधे तोले के अंदाज था।
भारत में दीनार एक गांव भी हैं जो राजस्थान राज्य के अलवर जिले के लक्ष्मणगढ उपखण्ड में स्थित हैं। इस गाँव की जनसंख्या २०११ की जनगणना के अनुसार २४८७ थी। इस गाँव में अलवर से बडौदामेव होते हुए पहुँचा जा सकता हैं। दीनार एक ग्राम पंचायत है जिसमें दीनार, ढण्ड, रेस्ती, खेडला व छांगलकी गाँव आते हैं।
अमानुल्लाह खान यासीनज़ई

पाकिस्तानी न्यायाधीश और पाकिस्तान के प्रांत, बलोचिस्तान के पूर्व राज्यपाल।
अजर

उदाहरण

जर शब्द का अर्थ है जीर्ण या नष्ट होने की अवस्था या भाव। फ़ारसी भाषा में इसे सोना तथा धन के अर्थ में भी प्रयुक्त करते हैं। अतः अजर शब्द का अर्थ है नष्ट अथवा वृद्ध न होने वाला।
उदाहरण
जरामरणमोक्षाय मामाश्रित्य यतन्ति ये।
ते ब्रह्म तद्विदुः कृत्स्नमध्यात्मं कर्म चाखिलम्‌ ॥ (श्रीमद्‍भगवद्‍गीता, सप्तम अध्याय)
अर्थ: जो मेरे शरण होकर जरा (बुढापे) और मरण (मृत्यु) से छूटने के लिए यत्न करते हैं, वे पुरुष उस ब्रह्म को, सम्पूर्ण अध्यात्म को, सम्पूर्ण कर्म को जानते हैं॥

अन्य अर्थ

जो सदैव जवान रहे,अर्थाथ वो बूढा न हो
लाम

यह विश्व की एक प्रमुख वायुयान सेवा हैं |
पापी देवता

संक्षेप

बेहतर रोजगार संभावनाओं की तलाश में, राम कुमार सिंह (जितेन्द्र) इलाहाबाद छोड़ता है और ट्रेन द्वारा बम्बई में पहुँचता है। आगमन पर, उसके बटुए और कपड़े चुराए जाते हैं और उसका पुलिस कॉन्स्टेबल द्वारा पीछा किया जाता है। वह किसी तरह रेलवे स्टेशन से बाहर निकलने का प्रबंधन करता है। वह दयालु रहीम खान (धर्मेन्द्र) की टैक्सी में आश्रय लेता है, जो उसे घर ले जाता है, उसे भोजन देता है, आश्रय देता है, साथ ही एक टैक्सी भी ताकि वह नौकरी की तलाश करते समय पैसे कमा सकें। रहीम और राम दोनों करीबी दोस्त बन जाते हैं। अपने पहले दिन टैक्सी चलाते समय, राम रेशमा से मिलता है, जो मिथिबाई कॉलेज में पढ़ती है और दोनों एक दूसरे के साथ प्यार करने लगते हैं। जब राम को अच्छे पैसे मिलने वाली नौकरी प्राप्त होती है, तो चीजें बेहतरी के लिये बदलती हैं। वह अपनी टैक्सी ड्राइविंग के साथ ही रहीम के साथ रहना छोड़ता है और अपने घर में जाता है। राम को पता नहीं है कि रहीम एक अंडरवर्ल्ड डॉन, रतन सेठ (अमरीश पुरी) के लिए काम करता है, और निरंजन दास नाम के एक आदमी को भी मार चुका है। रहीम को भी पता नहीं है कि राम वास्तव में पुलिस उपायुक्त है, जो निरंजन दास की हत्या के लिये राम पर संदेह करता है। क्या होता है जब रहीम राम की असली पहचान के बारे में पता लगाता है; और जब राम रहीम को यह महसूस किए बिना गिरफ्तार करेगा है कि रेशमा रहीम की बहन है; साथ ही साथ इस गिरफ्तारी का प्रभाव दोस्ती पर क्या होगा।
स्थानिक वास्तुकला

वास्तुकला की उस शैली को स्थानिक वास्तुकला या देशी वास्तुकला (Vernacular architecture) कहते हैं जो स्थानीय आवश्यकताओं के अनुरूप डिजाइन की गयी हो, जिसमें स्थानीय रूप से उपलब्ध निर्माण सामग्री का उपयोग किया गया हो तथा जो स्थानीय प्रम्पराओं को प्रतिबिम्बित करती हो। स्थानीय वास्तुकला, मूल रूप में, किसी स्कूल/कॉलेज में वास्तुविद्या की शिक्षा पाये वास्तुविदों द्वारा नहीं बनायी जाती थी बल्कि स्थानीय निर्माताओं के डिजाइन कौशल और परम्पराओं पर आधारित होती थी। किन्तु १९वीं शताब्दी के उत्तरार्ध से बहुत से व्यावसायिक वास्तुविदों ने स्थानिक वास्तुकला के विभिन्न रूपों पर कार्य किया है।
ग्वेर्नसे क्रिकेट टीम का जर्सी दौरा

टी20ई सीरीज

साल 2019 से अब तक 4 मैचों की 2 (उसमें विश्व कप) सीरीज हुई हैं। उसमें जर्सी ने 1 सीरीज और 1 आईसीसी टूर्नामेंट जीता हैं।
यौन उत्पीड़न

यौन उत्पीड़न बदमाशी या एक यौन स्वभाव की जबरदस्ती, या यौन अनुग्रह के बदले में अवांछित या अनुचित वादा करना है। अधिकांश आधुनिक कानूनी संदर्भों में, यौन उत्पीड़न अवैध है। अमेरिका ईओक (EEOC) द्वारा दी गई परिभाषित के रूप में, " किसी व्यक्ति (एक आवेदक या कर्मचारी) के लिंग के आधार पर उसे परेशान करना गैर कानूनी है।".By S.N. Sai
तुमसे अच्छा कौन है (2002 फ़िल्म)

संक्षेप

जैसलमेर में एक गाइड और बस ड्राइवर के रूप में काम करने वाला अर्जुन (नकुल कपूर) हमेशा से एक प्रसिद्ध गायक बनने का सपना देखता है। एक दिन उसकी मुलाक़ात घूमने आई एक लड़की, नैना दीक्षित (आरती छाबड़िया) से होती है, जो उसका गाना सुन कर बहुत उसके गाने से बहुत प्रभावित होती है और उसे मुम्बई में आ कर अपना किस्मत आजमाने को कहती है।
मुंबई आने के बाद वो नैना के घर उसकी बहन अनु और टुकटुक के साथ साथ उनकी माँ (रति अग्निहोत्री) के साथ रहने लगता है। वो नैना के दोस्त, मोंटो (रघुवीर यादव) से मिलता है। वो कई जगह कोशिश करता है पर कोई उसे सुनने को तैयार नहीं होता है। नैना उसे हिट करने के लिए सड़क में एक गाने और नाचने का कार्यक्रम रखने का फैसला करती है। कार्यक्रम के दौरान एक अमीर लकड़ी, बॉबी गुजराल (किम शर्मा) उसके आवाज को सुन लेती है और उसे अपने पिता के कंपनी के हिस्सेदार, सुनील महादेवन से मिलाती है, जब वो उसे लेने से मना कर देता है तो वो अपने पिता से कह कर अपनी खुद की कंपनी बनाने की बात कहती है।
इसके बाद अर्जुन रातो-रात लोकप्रिय हो जाता है, लेकिन इसके बाद भी वो नैना और उसके परिवार को नहीं भूलता है। पर बॉबी चाहती है कि वो सिर्फ उसका ही रहे और किसी का नहीं, पर जल्द ही उसे एहसास हो जाता है कि वो सिर्फ नैना से प्यार करता है। वो ये बर्दाश्त नहीं कर पाती और ख़ुदकुशी करने का फैसला करते हुए अपने कार को तेजी से चला कर पहाड़ के ऊपर से गिरा देती है। कुछ समय बाद अर्जुन को सर्वश्रेष्ठ गायक के रूप में पुरस्कार मिलता है और वो इस पुरस्कार के लिए बॉबी का शुक्रिया अदा करता है। वहीं कार दुर्घटना के बाद मानसिक रूप से अपाहिज, बॉबी उसका कार्यक्रम लाइव देख रही होती है।
तमाड़ विद्रोह

तमाड़ विद्रोह १७९५ से १८०० के मध्य झारखण्ड में शासन के विरुद्ध किया गया जन विद्रोह था जिसका नेतृत्व दुखान मनाकी ने किया था।
गोपाल राम गहमरी

योगदान

गहमरी जी का कहना था कि 'जिसका उपन्यास पढ़कर पाठक ने समझ लिया कि सब सोलहो आने सच है, उसकी लेखनी सफल परिश्रम समझनी चाहिए।' गहमरी जी अपनी रचनाओं में पाठकों की रुचि का विशेष ध्यान रखते थे कि वे किस तरह की सामग्री पसंद करते हैं। साहित्य के संदर्भ में उनके विचार भी उच्च कोटि के थे। वे साहित्य को भी इतिहास मानते थे। उनका मानना था कि साहित्य जिस युग में रचा जाता है, उसके साथ उसका गहरा संबंध होता है। वे उपन्यास को अपने समय का इतिहास मानते थे। गुप्तचर, बेकसूर की फांसी, केतकी की शादी, हम हवालात में, तीन जासूस, चक्करदार खून, ठन ठन गोपाल, गेरुआ बाबा, 'मरे हुए की मौत' आदि रचनाओं में केवल रहस्य रोमांच ही नहीं हैं, बल्कि युग की संगतियां और विसंगतियां भी मौजूद हैं। समाज की दशा और दिशा का आकलन भी है। यह कहकर कि वे जासूसी और केवल मनोरंजक रचनाएं हैं, उनकी रचनाओं को खारिज नहीं किया जा सकता है, न उनके अवदानों से मुंह मोड़ा जा सकता है। गहमरी जी की बाद की पीढ़ी को जो लोकप्रियता मिली, उसका बहुत कुछ श्रेय देवकीनंदन खत्री और गहमरी जी को ही जाता है। इन्होंने अपने लेखन से वह स्थितियां बना दी थी कि लोगों का पढऩे की ओर रुझान बढ़ गया था। गहमरी जी ने अकेले सैकड़ों कहानियों, उपन्यासों क अनुवाद किए।
आचार्य रामचंद्र शुक्ल ने तो अपने साहित्य के इतिहास में गोपालराम गहमरी के कृतित्व को सराहा, लेकिन बाद के आलोचकों ने उन्हें बिसरा दिया। गौतम सान्याल ने हंस के एक विशेषांक में लिखा कि, 'प्रेमचंद के जिस उपन्यास को पठनीयता की दृष्टि से सर्वोच्च स्थान प्राप्त है, उस 'गबन' की अनेक कथा स्थितियां एक विदेशी क्राइम थ्रिलर से मिलती-जुलती हैं और जिसका अनुवाद गोपालराम गहमरी ने सन् 1906 में जासूस पत्रिका में कर चुके थे।' इस उद्धरण से गोपालराम गहमरी के बारे में कुछ और कहने की जरूरत नहीं है।
सांस्कृतिक-ऐतिहासिक मनोविज्ञान

सांस्कृतिक-ऐतिहासिक मनोविज्ञान (Cultural-historical psychology), मनोविज्ञान की एक शाखा है जिसका विकास लिव वाइगोत्सकी, अलेक्सांद्र लूरिया तथा उनके मण्डल द्वारा १९२० और १९३० के धशकों के मध्य प्रतुत किया गया। यद्यपि वाइगोत्सकी के लेखन में 'सांस्कृतिक-ऐतिहासिक मनोविज्ञान' कहीं भी नहीं आता, किन्तु उनके मण्डल तथा अनुयायियों ने इसी नाम से उनके सिद्धान्त को आगे बढ़ाया। वाइगोत्सकी-लूरिया परियोजना का लक्ष्य एक 'नये मनोविज्ञान' की स्थापना करना था जो मन, मस्तिष्क और संस्कृति के अपृथक्करणीय एकता को की भूमिका को समझा सके।
निसोथ

सफेद निसोथ

सफेद निसोथ की बेली जंगल में होती है | इसमें सफेद फूल आते हैं | गोल -गोल फल आते हैं | उनमें चार -चार बीज आते हैं | पत्ते नोक दार गोल होते हैं | इसकी बेली की लकडी में तीन धारें होती हैं | सफेद निसोथ सबसे उत्तम होता है |

काला निसोथ

काले निसोथ की भी लता होती है | फूल काला पन लिये बैंगनी रंगा का होता है | पत्ते गोल-गोल नोकदार होते हैं | परंतु फल तथा पत्ते सफेद निसोथ से कुछ छोटे होते हैं | और सब आकार मिलता है |

लाल निसोथ

लाल निसोथ भी इसी प्रकार का होता है | लालपन लिये पत्ते होते हैं |

रोग नाश

मात्रा - सफेद निसोथ की 2 मासे से 4|| मासे तक मात्रा है | काले की मात्रा 1से 3 मासे तक है और लाल की 3 मासे से 6 मासे तक मात्रा है | गुण -निसोथ कडुआ, चरपरा, गरम, रेचक, रूक्ष, तीक्ष्ण, तिक्त, रसान्वित और कटु पाकी है | इसका जुलाब हितकारी है | यह मल स्तम्भक, ग्रहणी, उदर, कृमी, कफ, पाण्डु, प्लीहा, ज्वर, पित्त, वात रक्त, उदावर्त, उदावर्त, शोथ तथा कुष्ठ, कण्डु, व्रण, तथा हृदय रोग नाशक है | सफेद निसोथ - रेचक, स्वादिष्ट, गरम, वातनाशक, है | यह सोथ, पीत्त, कफ, ज्वर तथा उदर रोगों को दूर करने वाला है | काला निसोथ - सफेद निसोथ की अपेक्षा हिन गुण वाला किंतु इसमें विरेचन गुण अति तीव्र है तथा मूर्छा, दाह, मद, भ्रांती नाशक एवं कण्ठ उत्कर्षण करने वाला है | लाल निसोथ - मधुर, कसैला, मृदुरेची, रूक्ष, चरपरा है | इससे कफ, संग्रहणी और मल विष्टम्भ का नाश होता है |

विवरण

नाम -सं --त्रिवृत हिं- निसोत बं-तेरडी म- निशोत्तर, गु-नसोतर, फा- निसोथ, अं- तुरबुद, टरबीथ रूट |
पादताडितकम्

पादताडितकम् (शब्दार्थ = 'पैर से मारा हुआ') पाँचवी शदी के आरम्भ में रचित महाकवि श्यामलिक का भाण (एकल अभिनीत नाटक / monologue) है।
पादताडितकम्, पद्मप्राभृतक, धूर्तविटसंवाद और उभयभिसारिका - संस्कृत के इन चार प्रसिद्ध भाणों को सम्मिलित रूप से 'चतुर्भाणी' कहते हैं। ये चार भाण क्रमशः श्यामलिक, शूद्रक, ईश्वरदत्त और वररुचि की रचनाएँ हैं।
मदीना मेट्रो

मदीना मेट्रो , सऊदी अरब शहर मदीना के लिए एक योजनाबद्ध तीन-लाइन मेट्रो प्रणाली है।
फ्लूम

अंग्रेजी का फ्लूम (Flume) शब्द प्रारंभ में लकड़ी या अन्य पदार्थ की बनाई कृत्रिम 'पानी की नालिका' के लिए प्रयुक्त होता था। अब किसी सामान्य आकारवाले जलमार्ग को संकीर्ण करना तथा संकीर्ण जलमार्ग को पुन: सामान्य आकार में परिवर्तित करना नालिका बनाना या फ्लूमिंग (fluming) कहलाता है। नहरों के निर्माण में बहुधा नदी-नाले अदि पार करने पड़ते हैं। उनमें कृत्रिम जलवाही सेतु तथा साइफनों की डिजाइन में नालिका का प्रयोग करने से बड़ी बचत होती है। इसके अतिरिक्त पुल आदि पक्के कामों से बड़ी बचत होती है। इसके अतिरिक्त पुल आदि पक्के कामों के निर्माण में भी नालिकाओं के प्रयोग से व्यय कम हो जाता है। अत: नालिकाविधि इंजीनियरी का महत्वपूर्ण पहलू है।

परिचय

इंजीनियरी के क्षेत्र में नालिकाओं का उपयोग प्राचीन समय से होता आया है। प्राचीन रोमन कृत्रिम जल प्रणालों (aqueducts) तथा फ्रांस, स्पेन, उत्तरी अमरीका और मेक्सिको आदि के नालिकावाले निर्माण कार्यो को देखने से सिद्ध होता है कि चाहे प्राचीन काल के इंजीनियर नालिका के आकल्प के सिद्धांत नहीं जानते थे, परंतु वे इनके उपयोग तथा सार्थकता से भली भाँति परिचित थे।
नालिकाओं के निर्माण में सुधार के लिए प्राचीन काल से ही काफी प्रयोग होते आए हैं, परंतु आज की स्टैडर्ड नालिका (standard flume) का जन्म इस शताब्दी के प्रथम दशक में ही हुआ। साथ ही साथ नालिका आकल्प के सिद्धांतों में भी बहुत प्रगति हुई है।
ऊर्जा समीकरण (equation of energy), जो 'बर्नौली का प्रमेय' (Bernoulli Theorem) कहलाता है, नालिका के डिजाइन का प्रमुख सिद्धांत है। इस प्रमेय को बर्नौली ने सन् १७३६ ई. में निर्धारित किया था। जलमार्ग का आकार कम होने तथा वेग में वृद्धि होने के कारण जो शीर्ष (head) की हानि होती है उसे एक समान रूप से नालिका की लंबाई में बाँटा जाना आवश्यक है।
नालिका की पूर्ण लंबाई को छोटे छोटे भाग में बाँटने के पश्चात् ऊर्जा समीकरण द्वारा हर भाग की ऊर्जा निकाली जाती है और नालिका का ऐसा आकल्प तैयार किया जाता है कि नालिका के शीर्ष की हानि एक समान रूप से हो। यह भी आवश्यक है कि संकीर्णता इस सीमा तक ही की जाए कि जल का वेग क्रांतिक वेग से कम रहे।
सावन कुमार

सावन कुमार टाक भारतीय फ़िल्म निर्देशक, निर्माता और संगीतकार हैं। उन्होंने गोमती के किनारे, हवस, चाँद का टुकड़ा, सनम बेवफ़ा और सावन सहित विभिन्न हिन्दी फ़िल्मों का निर्देशन किया। उन्होंने संजीव कुमार और जूनियर महमूद जैसे कलाकारों को काम दिया।
कटी पतंग

संक्षेप

माधवी "मधु" (आशा पारेख) अपने मामा के साथ रहने वाली एक अनाथ है, जो किसी ऐसे व्यक्ति के साथ उसकी शादी की व्यवस्था करते हैं जिसे वह नहीं जानती। कैलाश (प्रेम चोपड़ा) के प्यार में अंधी होकर, वह शादी के दिन भाग जाती है। वह शबनम (बिन्दू) की बाहों में कैलाश को पाती है। दिल से पीड़ित, वह अपने मामा के पास लौट आती है, जिन्होंने अपमान से आत्महत्या कर ली। यह महसूस करते हुए कि उसके पास अब कोई नहीं है, माधवी शहर को छोड़ने का फैसला करती है। वह अपने बचपन की दोस्त पूनम से मिलती है, जो उसे एक दुर्घटना में अपने पति के असामयिक निधन के बारे में बताती है। वह अपने ससुराल वालों के साथ रहने के लिए अपने लड़के, मुन्ना के साथ जा रही है। वह उनसे पहले कभी नहीं मिली। 
रास्ते में, पूनम और मधु की ट्रेन पटरी से उतर जाती है और दोनों सरकारी अस्पताल में पहुँच जाती हैं। पूनम अपने पैर गंवा चुकी होती है। वह जानती है कि उसका अंत निकट है, इसलिए वह मधु से वादा करवाती है कि वह पूनम की पहचान अपना लेगी, मुन्ना को पालेगी और पूनम के ससुराल में जीवन जारी रखेगी। मधु के पास एक मरती हुई माँ की इच्छा को मानने के सिवा कोई चारा नहीं होता है। रास्ते में उसे कमल (राजेश खन्ना), लूटने के प्रयास से बचाता है और अगले दिन आसमान साफ ​​होने तक उसे आश्रय देता है। वह जल्द ही जान जाती है कि कमल वही आदमी है जिसके साथ उसकी शादी तय हुई थी।
मधु शर्म से कमल का घर छोड़कर पूनम के ससुराल पहुँच जाती है। उसके ससुर दीनानाथ (नासिर हुसैन) और सास (सुलोचना) उसे स्वीकार करते हैं और उसे वहीं रहने देते हैं। कमल घर पर आता-जाता रहता है क्योंकि वह दीनानाथ के सबसे अच्छे दोस्त का बेटा है। जल्द ही, उसे पता चलता है कि उसे पूनम से प्यार हो गया है।
कैलाश, दीनानाथ के घर आ जाता है। वह उनके पैसे के पीछे है और मधु की पहचान का खुलासा करने के बहुत करीब होता है। सफल होने के लिए, वह घर के सभी सदस्यों को प्रभावित करता है, लेकिन पूनम उससे नाराजगी जताती है। दीनानाथ को जल्द ही पूनम की असली पहचान का पता चलता है और वह उससे सच पूछते हैं। जब उन्हें पता चलता है कि वास्तव में मामला क्या है, तो वह माधवी को स्वीकार करते हैं और उसे अपनी संपत्ति का संरक्षक बनाते हैं जो मुन्ना को विरासत में मिलेगी। उस रात, कैलाश द्वारा दीनानाथ को जहर दिया जाता है। श्रीमती दीनानाथ, पूनम पर जो कुछ भी हुआ उसके लिए आरोप लगाती हैं और उसे जेल में डाल दिया जाता है।
अब शबनम दीनानाथों के जीवन में प्रवेश करती है और दावा करती है कि वह असली पूनम है। गुस्से में श्रीमती दीनानाथ उसे वापिस भेज देती है। कमल, मधु की सच्चाई पता लगने पर उसे नापसंद करने लगता है। हालांकि, उसे अंततः सच्चाई का एहसास होता है और शबनम और कैलाश को उनके बुरे इरादों के लिए गिरफ्तार करा देता है और माधवी को मुक्त कर दिया जाता है। जब कमल मधु को खोजता है, तो उसे पता चलता है कि वह बिना किसी को बताये चली गई है। वह कमल के लिए एक पत्र छोड़ जाती है, जिसमें लिखा होता है कि वह उसके जीवन से बाहर जा रही है और इसलिए, उसे खोजने की कोशिश नहीं की जाये। कमल उसे खोजना शुरू करता है और उसे एक चट्टान से कूदने की कोशिश करते हुए पाता है और एक गाना गाकर उसे रोकता है। वे गले लगते।